Lemonade (אלבום של ביונסה)

Lemonade (בעברית: לימונדה) הוא אלבום האולפן השישי של הזמרת האמריקאית ביונסה. האלבום יצא לאור ב-23 באפריל 2016 בבלעדיות לשירות המוזיקה של ביונסה וג׳יי זי "טיידל" דרך חברת התקליטים פארקווד. ב-23 באפריל 2019 שלוש שנים אחרי יציאת האלבום, הוא עלה בפעם הראשונה לשירותי המוזיקה אפל מיוזיק, ספוטיפיי וכלל רצועת בונוס. ביונסה הוציאה את האלבום על ידי סרט קצר בן שעה ששודר בערוץ HBO ברחבי ארצות הברית בו הציגה את כל הווידאו- קליפים של האלבום, שכן, אלבום זה הוא האלבום הוויזואלי השני שלה לאחר אלבומה הקודם "Beyoncé". האלבום כולל 12 שירים בחלקם ביונסה משתפת פעולה עם מספר אמנים ביניהם, קנדריק לומר ודה ויקנד. השיר "Formation" שיצא ב-6 בפברואר 2016, עוד לפני צאת האלבום מהווה את הסינגל הראשון ממנו. האלבום מדבר ברובו על העצמת נשים שחורות ונשים בכלל הן ביחסי נישואין, והן מבחינה היסטורית טראומטית של העבדות שנגרמה לאפריקנים- אמריקאים בין השנים 1865- 1619 ברחבי ארצות הברית. כך גם, האלבום מדבר על המצב הנוכחי של הגזענות שבה נאבקים החברה השחורה נגד החברה של ימינו עם דגש מיוחד על האמהות. כדי לקדם את האלבום, יצאה ביונסה לסיבוב הופעות עולמי ברחבי ארצות הברית ואירופה, "The Formation World Tour" בסוף אפריל 2016. הקליפים של האלבום זיכו את ביונסה ב-8 פרסים מתוך 11 מועמדויות בטקס ה-VMA לשנת 2016 שנערך ב-28 באוגוסט, ביניהן גם בפרס על "קליפ השנה" עם קליפ השיר "Formation". זהו היה מספר הזכיות והמועמדויות הגדול ביותר של הערב, וכתוצאה מכך שברה ביונסה את שיא מספר פרסי ה-VMA לאדם עם 24 פרסים בסך הכל, לאחר שעקפה את השיאנית הקודמת מדונה עם 20 פרסים. בטקס פרסי גראמי ה-59 הועמדה ביונסה לתשעה פרסים כולל אלבום השנה, שיר השנה, הקלטת השנה וקליפ השנה וזכתה ב-2 פרסים, וכך הפכה ביונסה לאמן עם הכי הרבה מועמדויות בטקס והאישה היחידה שהועמדה ל-4 ז'אנרים שונים בטקס אחד (R&B, רוק, פופ וראפ). האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2016, וסיכום האלבומים של העשור השני. כתב העת The A.V. Club דירג את האלבום במקום השני ברשימתם "50 האלבומים האהובים ביותר של העשור השני". בבילבורד האלבום דורג במקום השני ברשימת "100 האלבומים הטובים ביותר של העשור השני", האלבום הנשי המוביל ביותר אשר הגיע לצמרת המצעד, הזמר האמריקאי קניה וסט הגיע למקום הראשון עם אלבומו, My Beautiful Dark Twisted Fantasy. בשנת 2019, מגזין הגרדיאן דירג את האלבום במקום ה-25 ברשימת "100 האלבומים הטובים ביותר של המאה ה-21". האתר האינטרנט האמריקאי Metacritic אוסף ביקורות על אלבומי מוזיקה, דירג את האלבום במקום התשיעי ברשימת "האלבומים הטובים של העשור (2010-2019)" עם ניקוד של 92, האלבום הנשי השני ברשימה זו, אחרי הזמרת הראפרית Noname. מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-41. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום השני. בשנת 2020 האלבום דורג במקום ה-32 ברשימת 500 האלבומים הגדולים בכל הזמנים של מגזין רולינג סטון. מגזין The Sydney Morning Herald ערך את רשימת "10 האלבומים הטובים ביותר של העשור", ומיקם את האלבום במקום הראשון בשנת 2016. ההשראה לשם האלבום נלקחה מסבתה של ביונסה וכמו כן מסבתו של ג'יי זי - האטי וויט. בסוף הרצועה "Freedom", האטי וויט פונה לקהל ביום הולדתה ה-90 ואומרת "היו לי עליות ומורדות, אבל תמיד מצאתי את הכוח למשוך את עצמי למעלה. הוגשו לי לימונים, אבל הכנתי מהם לימונדה" בציטוט חופשי של הביטוי השגור "להפוך את הלימונים ללימונדה". המסר הוא להשתמש במה שיש לך, גם אם הוא בעייתי או שלילי, ולהפוך אותו לדבר טוב וחיובי - בדיוק כמו הסבתא. האלבום הגיע ישירות למקום ה-1 במצעד הבילבורד 200 האמריקאי עם מכירות של 485,000 בשבוע אחד, כתוצאה מכך שברה ביונסה שיא של כל הזמנים בכך שהייתה הזמרת הראשונה שהכניסה 6 אלבומי סולו רצופים למקום הראשון במצעד זה. כמו כן, האלבום הגיע לראש מצעדי האלבומים ברחבי העולם, ביניהם בריטניה עם מכירות של 73,000 בשבוע הראשון, אוסטרליה, עם מכירות של 20,499 עותקים דיגיטליים בשבוע הראשון, קנדה, אירלנד ונורווגיה. זאת ועוד, ביונסה שברה שיא נוסף בכך שהייתה לזמרת הראשונה שהכניסה 12 שירים (כל שירי האלבום) למצעד הבילבורד הוט 100 באותו הזמן, ובכך עקפה את השיא של טיילור סוויפט שהכניסה 11 שירים למצעד עם אלבומה "Speak Now". נכון לאוגוסט 2016, האלבום הגיע למעמד של פלטיניום בארצות הברית עם מכירות של 1,600,000 עותקים. עד כה מכר האלבום כ-3 מיליון עותקים מסביב לעולם. "Formation" – יצא לאור ב-6 בפברואר 2016 יחד עם וידאו קליפ, כסינגל הראשון מן האלבום. השיר הגיע למקום ה-10 במצעד הבילבורד הוט 100 האמריקאי. וידאו השיר זכה ב-6 פרסים בטקס ה-VMA לשנת 2016, ביניהם זכה גם ב פרס על "קליפ השנה". "Sorry" – יצא לאור ב-3 באפריל 2016, כסינגל השני מן האלבום. השיר הגיע למקום ה-11 במצעד הבילבורד הוט 100 האמריקאי. "Hold Up" – יצא לאור ב-16 באוגוסט 2016 כסינגל השלישי מתוך האלבום. השיר הגיע למקום ה-13 במצעד הבילבורד הוט 100 האמריקאי. השיר זכה בפרס "קליפ השנה על ידי זמרת" בטקס ה-VMA לשנת 2016 "Freedom" – יצא לאור ב-6 בספטמבר 2016, כסינגל הרביעי מן האלבום. השיר הגיע למקום ה-35 במצעד הבילבורד הוט 100 האמריקאי. "All Night" – יצא לאור ב-6 בדצמבר 2016, כסינגל החמישי מן האלבום. השיר הגיע למקום ה-38 במצעד הבילבורד הוט 100 האמריקאי. האלבום זכה לביקורות חיוביות של מבקרי המוזיקה. האלבום קיבל ציון ממוצע 92 מתוך 100 על ידי האתר Metacritic אשר התבסס על 2ל5 ביקורות של מבקרי מוזיקה. לקסיס פטרידיס מעיתון הגרדיאן כתב שהאלבום "מרגיש כמו הצלחה" ונתן לו 4 כוכבים מתוך חמישה. ב"וושניגטון פוסט" נכתב על האלבום כי הוא אישי ועמוק ויש בו אמירה חברתית ופוליטית נועזת. ג'ון פרלס (Pareles) מ"הניו יורק טיימס" שיבח את השירה של ביונסה ואת האומץ שלה להתייחס לנושאים חברתיים רגישים המשפיעים על רבים. מידע על האלבום Lemonade באתר MusicBrainz מידע על האלבום Lemonade באתר AllMusic האלבום Lemonade באתר Discogs האלבום Lemonade באתר ספוטיפיי האלבום Lemonade באתר טיידל האלבום Lemonade באתר יוטיוב רז ישראלי, ג'ק ווייט, קנדריק לאמאר וג'יימס בלייק באלבום החדש של ביונסה, באתר nrg‏, 24 באפריל 2016 סגול 59, עכבר העיר אונליין, האלבום הכי מעניין של ביונסה הוא כשלון מפואר, באתר הארץ, 25 באפריל 2016 רז ישראלי, המהפך הושלם: האלבום הטוב ביותר של ביונסה, באתר nrg‏, 26 באפריל 2016 עמי פרידמן, ביונסה החדש: לימונדה אמיתית מוגשת מרה, באתר ynet, 26 באפריל 2016 שי סגל‏, לא פוגעת: "Lemonade" של ביונסה לא עומד בציפיות, באתר וואלה, 29 באפריל 2016 אבי פיטשון, הלימונדה הטעימה של ביונסה, באתר הארץ, 5 במאי 2016 The A. V. Club, The 50 best albums of the 2010s, The A.V. Club, ‏2019-11-20 (באנגלית) "His move to Los Angeles has influenced the new album a lot. – Everything We Know About Drake's "Nothing Was The Same" So Far". Complex. 19 ביולי 2013. ארכיון מ-22 ביולי 2013. נבדק ב-25 באוגוסט 2013. {{cite web}}: (עזרה) The 100 best albums of the 21st century | Music | The Guardian, web.archive.org, ‏2019-09-13 Best Albums of the Decade (2010-19), Metacritic (באנגלית) The 200 Best Albums of the 2010s | Pitchfork, web.archive.org, ‏2019-11-06 Jon Dolan,Brittany Spanos,Simon Vozick-Levinson,Rob Sheffield,Charles Holmes,Christian Hoard,Joseph Hudak,Elias Leight,Suzy Exposito,Will Hermes,Angie Martoccio,David Browne,Hank Shteamer,Jon Freeman,Claire Shaffer,Brenna Ehrlich,Jonathan Bernstein,Jon Blistein,Nick Catucci,Brendan Klinkenberg,Danny Schwartz,Kory Grow, Jon Dolan, Brittany Spanos, Simon Vozick-Levinson, Rob Sheffield, The 100 Best Albums of the 2010s, Rolling Stone, ‏2019-12-03 (באנגלית אמריקאית) Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) Craig Mathieson, Kanye, Beyonce, Taylor, Billie: The albums of the decade, The Sydney Morning Herald, ‏2019-12-07 (באנגלית) למה השם של האלבום של ביונסה לימונדה-https://www.popsugar.com.au/celebrity/Beyonce-Lemonade-Album-Meaning-41051485 שיר זה הוא השיר היחידי שיצא גם לשירותי המוזיקה אפל מיוזיק וספוטיפיי